Tamannaah Bhatia

Tamannaah Bhatia (s. 21. joulukuuta 1989 Bombay, Intia) on Intialainen näyttelijä, joka työskentelee pääasiassa telugu-, tamil- ja hindinkielisissä elokuvissa. Hän on esiintynyt 89 elokuvassa ja on yksi Etelä-Intian elokuvateollisuuden parhaiten palkatuista näyttelijöistä. Hän on saanut useita palkintoja, kuten kolme Santosham Film Awards -palkintoa, kaksi South Indian International Movie Awards -palkintoa ja Kalaimamani-palkinnon.
Varhainen elämä.
Tamannaah Bhatia syntyi 21. joulukuuta 1989 Bombayssa (nykyisin Mumbai), Intiassa. Hänen vanhempansa ovat Santosh ja Rajni Bhatia. Hänellä on vanhempi veli nimeltä Anand Bhatia. Hän on syntyperältään sindhi-hindu ja kävi Maneckji Cooper Education Trust School -koulua Mumbaissa. 13-vuotiaana hän alkoi opiskella näyttelemistä ja liittyi vuoden ajaksi Prithvi Theatre -teatteriin, jossa hän osallistui näyttämöesityksiin.
Ura.
Tamannaah Bhatia aloitti näyttelemisen vuonna 2005 hindinkielisessä elokuvassa "Chand Sa Roshan Chehra". Samana vuonna hän esiintyi telugunkielisessä elokuvassa "Sree". Vuonna 2006 hän näytteli ensimmäisessä tamilinkielisessä elokuvassaan "Kedi". Vuonna 2007 hän esiintyi elokuvissa "Happy Days" (telugu) ja "Kalloori" (tamil). Hänen roolinsa opiskelijana molemmissa elokuvissa saivat paljon kiitosta, ja elokuvat menestyivät hyvin lipputuloissa. Nämä roolit vakiinnuttivat hänen asemansa johtavana näyttelijänä telugu- ja tamil-elokuvissa.
Hän on näytellyt monissa merkittävissä telugunkielisissä elokuvissa, kuten "Happy Days" (2007), "Konchem Ishtam Konchem Kashtam" (2009), "100% Love" (2011), "Oosaravelli" (2011), "Racha" (2012), "Tadakha" (2013), "Baahubali: The Beginning" (2015), "Bengal Tiger" (2015), "Oopiri" (2016), "Baahubali 2: The Conclusion" (2017), "F2: Fun and Frustration" (2019), "Sye Raa Narasimha Reddy" (2019) ja "F3: Fun and Frustration" (2022). Hänen tärkeimpiä tamilinkielisiä elokuviaan ovat esimerkiksi "Kalloori" (2007), "Ayan" (2009), "Paiyaa" (2010), "Siruthai" (2011), "Veeram" (2014), "Dharma Durai" (2016), "Devi" (2016), "Sketch" (2018), "Jailer" (2023) ja "Aranmanai 4" (2024). Lisäksi hän on esiintynyt tv-sarjoissa, kuten "11th Hour" (2021), "November Story" (2021), "Jee Karda" (2023), "Aakhri Sach" (2023) ja "Do You Wanna Partner" (2025).
Muut työt.
Tamannaah Bhatia on tehnyt monipuolisesti muutakin kuin näytellyt. 2010-luvun alussa hän toimi mallina televisiomainoksissa, kuten Fantan ja Chandrika Ayurvedic -saippuan mainoksissa. Maaliskuussa 2015 hän edusti Zee Telugu -kanavaa ja lanseerasi oman korumerkkinsä Wite &amp; Gold. Tammikuussa 2016 hän tuki Beti Bachao Beti Padhao -kampanjaa. Hän esiintyi Indian Premier League -avajaisissa vuosina 2018 ja 2023.
Tamannaah Bhatia kirjoitti yhdessä Luke Coutinhon kanssa kirjan "Back to the Roots", joka julkaistiin Penguin Random House Indian toimesta elokuussa 2021. Syyskuussa 2022 hänestä tuli Sugar Cosmetics -yrityksen osakas. Vuonna 2023 hän edusti IIFL Financea tammikuussa, VLCC:tä heinäkuussa, ja hänestä tuli Shiseidon ensimmäinen intialainen brändilähettiläs lokakuussa. Tammikuussa 2024 hän mainosti Cellecor Gadgets Limitedin kuulokkeita ja älykelloja, ja maaliskuussa 2024 hän edusti Rasna-juomatiivistettä. Toukokuussa 2025 hänet nimettiin Karnataka Soaps and Detergents Limitedin brändilähettilääksi edustamaan Mysore Sandal Soap -saippuaa kahden vuoden ajan.